cyanic-selkie/wikianc huggingface dataset:
Κωνσταντίνος Τσάλλης
Βιογραφικά στοιχεία
Ο Κωνσταντίνος Τσάλλης γεννήθηκε στην Αθήνα και μετανάστευσε όταν ήταν τεσσάρων ετών μαζί με την οικογένειά του. Μεγάλωσε στη Μενδόσα (Αργεντινή), όπου και τελείωσε το Δημοτικό και το Γυμνάσιο. Έλαβε πτυχίο και μάστερ στη φυσική από το Ινστιτούτο Μπαλσέιρου (1961-1965), και διδακτορικό στη Φυσική από το Πανεπιστήμιο του Παρισιού Ορσαί το 1974. . Μετανάστευσε στη Βραζιλία, όπου ήταν Επίκουρος Καθηγητής στο Πανεπιστήμιο της Μπραζίλια μεταξύ του 1975 και του 1976. Το 1977 έγινε καθηγητής στο Κέντρο Φυσικών Ερευνών της Βραζιλίας, όπου εργάζεται σήμερα. Διετέλεσε επισκέπτης καθηγητής σε διάφορα πανεπιστήμια στη Βραζιλία όπως το Ομοσπονδιακό Πανεπιστήμιο της Παραΐμπας (1976-1978), το Ομοσπονδιακό Πανεπιστήμιο του Περναμπούκο (1979) και το Ομοσπονδιακό Πανεπιστήμιο του Ρίου Γκράντε ντου Νόρτε (1984-1997). Στις Ηνωμένες Πολιτείες της Αμερικής ήταν επισκέπτης καθηγητής στο Πολιτειακό Πανεπιστήμιο του Μίσιγκαν (1995), στο Πανεπιστήμιο του Βόρειου Τέξας (1999-2000) και στο Ινστιτούτο Σάντα Φε (2004-2006). Το 1994 εντάχθηκε στην Ακαδημία Επιστημών της Βραζιλίας.
Επιστημονική συνεισφορά
Ο Κωνσταντίνος Τσάλλης είναι γνωστός για την εισαγωγή της έννοιας της εντροπίας Τσάλλη και των στατιστικών Τσάλη το 1988 στη δημοσίευσή του "Πιθανή γενίκευση των στατιστικών Μπόλτσμαν-Γκιμπς" που δημοσιεύθηκε στο Journal of Statistical Physics. Η γενίκευση θεωρείται ότι είναι ένας καλός υποψήφιος για τη διαμόρφωση μιας θεωρίας της μη εκτεταμένης θερμοδυναμικής. Η προκύπτουσα θεωρία δεν έχει σκοπό να αντικαταστήσει την εντροπία Μπόλτσμαν, αλλά αντίθετα τη συμπληρώνει, όπως στην περίπτωση των ανώμαλων συστημάτων που χαρακτηρίζονται από μη εργοδικότητα ή μικρή μετασταθή κατάσταση.
Μια πειραματική επαλήθευση των προβλέψεων της στατιστικής Τσάλλη αφορά σε ψυχρά άτομα σε οπτικά πλέγματα διάχυσης. Ο Έρικ Λουτς έκανε μια αναλυτική πρόβλεψη το 2003, η οποία επιβεβαιώθηκε το 2006 από μια ομάδα του Λονδίνου.
Ο Τσάλλης υπέθεσε το 1999 (Brazilian Journal of Physics 29, 1) Σχήμα 4) ότι:
Εξωτερικοί σύνδεσμοι
Κατηγορία:Βραζιλιάνοι επιστήμονες Κατηγορία:Έλληνες φυσικοί Κατηγορία:Έλληνες πανεπιστημιακοί Κατηγορία:Ελληνοβραζιλιάνοι
Βασιλιάς Ληρ
Ο Βασιλιάς Ληρ (King Lear), είναι δράμα του Ουίλλιαμ Σαίξπηρ που γράφτηκε το 1609.
Το θέμα
Παρά τις συμβουλές του Δούκα του Κεντ, αποκληρώνει την Κορδέλια κι εξορίζει τον Δούκα. Την αποκληρωμένη κόρη παντρεύεται ο Βασιλιάς της Γαλλίας.
Ο Ληρ φιλοξενείται με τη σειρά κάθε μήνα από τις δυο μεγαλύτερες κόρες. Παρόλο που έχει παραδώσει την εξουσία, εξακολουθεί να συμπεριφέρεται με αυταρχισμό. Ο Δούκας του Κεντ, μεταμφιεσμένος, μπαίνει στην υπηρεσία του και του συμπαραστέκεται στους εξευτελισμούς που υφίσταται. Τελικά οι δυο κόρες διώχνουν τον πατέρα τους Ληρ, που ακολουθούμενος από τον πιστό του Δούκα, μεταμφιεσμένο πάντα, και από τον γελωτοποιό του περιπλανιέται μέσα σε μια άγρια νύχτα με καταιγίδα και καταφεύγει σ' ένα καλύβι ξεστομίζοντας βαριές κατάρες. Από εκεί οι πιστοί του τον φυγαδεύουν στο Ντόβερ, απέναντι από τις γαλλικές ακτές.
Στο μεταξύ ο Δούκας της Κορνουάλης, σύζυγος της Ρεγάνης, σκοτώνεται σε μια συμπλοκή, ενώ ο Βασιλιάς της Γαλλίας αποβιβάζεται με στρατό στο Ντόβερ. Η Κορδέλια ειδοποιείται κι έρχεται να συναντήσει τον πατέρα της που βρίσκεται πια στα πρόθυρα της τρέλας. Η συνάντηση γίνεται στο φράγκικο στρατόπεδο. Ακολουθεί σύγκρουση των φράγκικων και αγγλικών στρατευμάτων και νικούν οι Άγγλοι. Ο Ληρ και η Κορδέλια συλλαμβάνονται και φρουρούνται. Ανάμεσα στις δυο βασίλισσες αδελφές, τη Γονερίλη και τη Ρεγάνη, ξεσπάει διχόνοια. Η Γονερίλη δηλητηριάζει τη Ρεγάνη και η ίδια αυτοκτονεί.
Η Κορδέλια δολοφονείται και ο Ληρ ξεψυχάει κρατώντας στην αγκαλιά του το σώμα της.
Γνώμες για το έργο
Βασίλης Ρώτας
"«Ο Ληρ με την απόφασή του να ξεντυθεί την απολυταρχική εξουσία του - χωρίς ανάγκη και αρρώστια - μόνο επειδή έχει μπει στα χρόνια, έχει προχωρήσει πολύ πιο πέρα από καθέναν που έχει βρεθεί στην κορυφή της εξουσίας. Και η στιγμή που ζητάει από τις κόρες του να του πουν πόσο τον αγαπούν είναι μια πολύ ανθρώπινη στιγμή. Σαν να ζητάει μια εγγύηση, ένα στήριγμα για όταν δεν θα 'χει πια εξουσία, για να περάσει από την εξουσία στη μη εξουσία και να μην κακοπάθει»."
"Περισσότερο λυρική δραματοποίηση παρά καθαυτό δράμα, η φυσιογνωμία του έκπτωτου και τρελού βασιλιά που περιφέρεται έρημος μέσα στη μαινόμενη καταιγίδα. Η τραγωδία αυτή, είναι φτιαγμένη από υλικά μιας πρωτόγονης εποποιίας, όπου πρωταγωνιστούν ο άνθρωπος και η φύση, συγκρουόμενοι σε μια αιώνια πάλη."
Βιβλιογραφία
Βασιλιας Ληρ Ληρ
Απολίθωμα
thumb|Isocrinus nicoleti Τα απολιθώματα είναι είτε λείψανα (υπολείμματα) φυτικών ή ζωικών οργανισμών που έζησαν πριν από τη σημερινή γεωλογική εποχή και κλείσθηκαν σε στρώματα γης (ιζήματα), δηλαδή σε αποθέσεις, είτε ακόμη και ίχνη (ενδείξεις) ύπαρξης ζωής στο παρελθόν (βιοδηλωτικά ίχνη).
Τα απολιθώματα αποτελούν αντικείμενο της επιστήμης της παλαιοντολογίας. Πιο συγκεκριμένα:
Ιστορία
Η ύπαρξη απολιθωμένων ζώων και φυτών είχε από πολύ νωρίς προσελκύσει το ενδιαφέρον των ανθρώπων. Γνωστότατη ήταν η απολίθωση που δημιουργούσε η Μέδουσα στην Ελληνική μυθολογία σε όποιον την κοίταζε κατάματα. Ο Αριστοτέλης, ο Ξενοφών, ο Ξενοφάνης, ο Ηρόδοτος, ο Ερατοσθένης, ο Στράβων κ. ά. είναι οι σημαντικότεροι.
Αργότερα, στους χρόνους επικράτησης του χριστιανισμού, για τα απολιθώματα δίδονταν ερμηνείες εκ της Βίβλου από τον κατακλυσμό του Νώε και, με παράδειγμα τη γυναίκα του Λωτ, θεωρούνταν ως δημιουργήματα θεϊκής καταστροφής και λογίζονταν ως δείγματα αμαρτίας.
Κατά τον Μεσαίωνα τα απολιθώματα θεωρούνται περίεργα κατασκευάσματα των ιδιοτροπιών της Φύσης με θεωρίες όπως εντός των πετρωμάτων αναπτύσσονται πλαστικές και απολιθούσες δυνάμεις που και αυτές αναπτύσσονται από τον γήινο μαγνητισμό και τη θερμότητα οι οποίες στη συνέχεια απολιθώνουν ό,τι εγκλωβιστεί σ΄ αυτά. (Αβικένας, Αλβέρτος ο Μέγας κ.ά).
Στην αρχή της Αναγέννησης εμφανίζονται εξέχουσες διάνοιες, οι οποίες και, ότι δηλαδή αποτελούν απολιθωμένα λείψανα παλαιότερων οργανικών όντων. Έτσι, οι νεότεροι ερευνητές μεταξύ των οποίων ο περίφημος Αθανάσιος Κίρχερ επιμένοντας περισσότερο στην αναζήτηση της απολιθούσας αιτίας στους κόλπους των πετρωμάτων από τη δύναμη του άλατος αρέσκεται να απομιμείται ότι στα απολιθώματα υπάρχουν εκτός μορφών οργανικών όντων και μορφές αστέρων, πλανητών, αστερισμών, ανθρωπίνων προσώπων μέχρι και γραμμάτων!
Τύποι απολιθωμάτων
Τα απολιθώματα διακρίνονται στους εξής τύπους:
Ψευδοαπολιθώματα
Πολλές φορές ανόργανης προέλευσης τυχαία κατασκευάσματα της φύσης, λόγω της μεγάλης τους ομοιότητας με οργανικά όντα, λανθασμένα θεωρήθηκαν σαν απολιθώματα. Στα ψευδοαπολιθώματα ανήκουν:
right|thumb|200px|Δενδριτικός [[πυρολουσίτης. Προέλευση Έλβα, Ιταλία]]
Χρωματισμός απολιθωμάτων
Ο χρωματισμός των σκελετικών στοιχείων των οργανισμών οφείλεται σε οργανική ουσία που κατά την απολίθωση καταστρέφεται. Σπάνιες είναι οι περιπτώσεις που διατηρείται ο χρωματισμός κατά την απολίθωση. Κατά συνέπεια, ο χρωματισμός που παρουσιάζουν τα απολιθώματα οφείλεται συνήθως στο χρώμα των ιζημάτων, στα οποία έχουν εγκλεισθεί. Για παράδειγμα, οργανισμοί που έχουν απολιθωθεί μέσα σε λιγνίτη θα έχουν μαύρο χρώμα.
Αναζήτηση απολιθωμάτων
Θα ήταν ίσως παράλογο να περιμένει κανείς να βρει απολιθώματα μέσα σε πυριγενή πετρώματα. Απολιθώματα ανευρίσκονται κυρίως ιζηματογενή πετρώματα και η διατήρησή τους οφείλεται σε ποικίλες προϋποθέσεις. Αυτός είναι και ο λόγος που το ίδιο γεωλογικό στρώμα μπορεί σε μια περιοχή να περιέχει απολιθώματα και σε άλλη όχι. Ορισμένα απολιθώματα, εντούτοις, ανευρίσκονται και σε μεταμορφωσιγενή πετρώματα που έχουν υποστεί ασθενή μεταμόρφωση.
Είναι δυνατόν, όμως, "ίχνη απολιθωμάτων" να εμφανίζονται σκορπισμένα μέσα στο πέτρωμα ή, αντίθετα, συγκεντρωμένα σε μια μόνο περιοχή. Σ΄ αυτή τη περίπτωση γίνεται λόγος για κοίτασμα απολιθωμάτων ή απολιθωματοφόρο κοίτη.
Η ανακάλυψη και συλλογή απολιθωμάτων από ένα ερασιτέχνη του είδους δεν απαιτεί ιδιαίτερο και πλούσιο εξοπλισμό. Μια στοιχειώδης γνώση του αντικειμένου, ένα σφυρί, ένα καλέμι (σε διάφορα μεγέθη), ένα υλικό μεταφοράς και φύλαξης και, τέλος, η προσεκτική παρατήρηση και ταξινόμηση είναι αρκετά.
Αντίθετα η αξιοποίηση έρευνας σε εκτενή "κοιτάσματα απολιθωμάτων" απαιτεί σοβαρή οργάνωση επιστημονικής αποστολής με πλούσιο και ακριβό εξοπλισμό, στην οποία συμμετέχουν ειδικοί επιστήμονες διαφόρων επιστημών. Τα εν λόγω υπολείμματα της κατηγορίας αυτής μεταφέρονται σε ειδικά εργαστήρια όπου εξετάζονται και ανασυντίθενται (αν αυτό μπορεί να γίνει). Μετά την ολοκλήρωση των εργασιών μελέτης - εξαγωγής συμπερασμάτων οδηγούνται τελικά σε ειδικά μουσεία.
Σπουδαιότητα απολιθωμάτων
Από τη μελέτη των απολιθωμάτων και των σχηματισμών που τα εγκλείουν μπορούν να ληφθούν πληροφορίες για την ιστορία της εξέλιξης της Γης. Για το λόγο αυτό η σπουδαιότητα των απολιθωμάτων είναι μεγάλη.
Κατά τη διάρκεια της γεωλογικής ιστορίας της Γης υπήρχε συνεχής μεταβολή του περιβάλλοντος. Οι οργανισμοί, που ζουν σε ένα συνεχώς μεταβαλλόμενο περιβάλλον, προσπαθούν να προσαρμοστούν σε κάθε αλλαγή του. Στην προσπάθειά τους αυτή συμβαίνει ένα από τα ακόλουθα:
Η μελέτη των σχηματισμών που εγκλείουν τα απολιθώματα δίνει, επίσης, στοιχεία για το περιβάλλον που ζούσαν οι οργανισμοί και τις μεταβολές που έχουν υποστεί στη διάρκεια του γεωλογικού χρόνου.
Συγκεκριμένα, από τη μελέτη τόσο των απολιθωμάτων όσο και των γεωλογικών στρωμάτων μέσα στα οποία βρίσκονται προκύπτουν τα εξής:
Είναι προφανές ότι η καταγραφή των απολιθωμάτων μέσα στο γεωλογικό χρόνο είναι ατελής, καθώς δεν ανταποκρίνεται στον πραγματικό αριθμό των οργανισμών που έζησαν στο γεωλογικό παρελθόν.
Δείτε επίσης
* Κατηγορία:Οργανική χημεία Κατηγορία:Παλαιοντολογία Κατηγορία:Φυλογενετική
Token ring
To token ring - δακτύλιος με κουπόνι ή δακτύλιος με σκυτάλη είναι ένας τύπος τοπικού δικτύου υπολογιστών. Αναπτύχτηκε αρχικά από την ΙΒΜ και παραμένει η κύρια τοπολογία τοπικού δικτύου που χρησιμοποιεί η IBM. Το πρότυπο IEEE 802.5 είναι σχεδόν ταυτόσημο με το token ring. Στην πράξη υλοποιείται από ενα σύνολο υπολογιστών με συνδέσεις από σημείο σε σημείο. Μειονέκτημα του είναι ότι αν υπάρξει διακοπή στο καλώδιο τότε ο δακτύλιος πεθαίνει, αλλά αυτό το πρόβλημα λύνεται με την χρήση κέντρου καλωδίωσης.
Πηγές
Κατηγορία:Μετάδοση δεδομένων Κατηγορία:Δίκτυα υπολογιστών
Προεδρική εκλογή των Ηνωμένων Πολιτειών 2008
Νέος και 44ος πρόεδρος των Ηνωμένων Πολιτειών, εξελέγη ο Δημοκρατικός υποψήφιος και Γερουσιαστής των Ηνωμένων Πολιτειών για την πολιτεία του Ιλινόι, Μπαράκ Χουσεΐν Ομπάμα, νικώντας τον Ρεπουμπλικανό ανθυποψήφιό του, Γερουσιαστή Τζον Μακέιν από την πολιτεία της Αριζόνας. Νέος και 47ος αντιπρόεδρος των Ηνωμένων Πολιτειών, εξελέγη ως εκ τούτου, ο Δημοκρατικός συνυποψήφιος του Μπαράκ Ομπάμα, και επί 36 χρόνια Γερουσιαστής Τζο Μπάιντεν, από την πολιτεία του Ντέλαγουερ, νικώντας την Ρεπουμπλικανή ανθυποψήφιά του και εν ενεργεία Κυβερνήτη της Αλάσκας Σάρα Πέιλιν.
Οι Δημοκρατικοί Μπαράκ Ομπάμα και Τζο Μπάιντεν, έλαβαν 365 από τις 538 εκλεκτορικές ψήφους, λαμβάνοντας παράλληλα και την πλειοψηφία της λαϊκής ψήφου, με 52,93%, έναντι των 173 από τις 538 εκλεκτορικές ψήφους των Ρεπουμπλικανών Τζον Μακέιν και Σάρα Πέιλιν, που έλαβαν στη λαϊκή ψήφο, ποσοστό 45,65%.
Οι Μπαράκ Ομπάμα και Τζο Μπάιντεν, ανέλαβαν τα καθήκοντά τους, στις 20 Ιανουαρίου 2009, ύστερα από την ορκωμοσία τους, στο Καπιτώλιο των Ηνωμένων Πολιτειών. Ο Μπαράκ Ομπάμα, έγινε ο πρώτος αφροαμερικανός πρόεδρος στην ιστορία των Ηνωμένων Πολιτειών.
Λόγω του προεδροκεντρικού χαρακτήρα του αμερικανικού πολιτεύματος, ο πρόεδρος των ΗΠΑ, δεν είναι απλά ο αρχηγός του κράτους, ο «πρώτος πολίτης» της χώρας και ο «εγγυητής του πολιτεύματος» όπως π.χ. στην Ελλάδα, αλλά ο επικεφαλής της εκτελεστικής εξουσίας και ο αρχιστράτηγος των Ενόπλων Δυνάμεων, δηλαδή ο βασικός υπεύθυνος για τη διακυβέρνηση του κράτους. Με μια δόση υπερβολής οι εξουσίες του χαρακτηρίζονται παρόμοιες με παλαιού μονάρχη, με τη διαφορά ότι εκλέγεται από το λαό και κυβερνά για περιορισμένο χρονικό διάστημα. Επίσης, λόγω της πρωτοκαθεδρίας των ΗΠΑ στον παγκόσμιο οικονομικό, στρατιωτικό και διπλωματικό συσχετισμό, συχνά ο πρόεδρος της χώρας αποκαλείται και «Πλανητάρχης».
Διαδικασία
Υποψηφιότητα μπορούσε να θέσει οποιοσδήποτε πολίτης των ΗΠΑ επιθυμούσε, αρκεί να πληρούσε μια σειρά προϋποθέσεων με κυριότερες: να είναι άνω των 35 ετών, να έχει γεννηθεί σε έδαφος των ΗΠΑ (συμπεριλαμβανομένων των αμερικανικών βάσεων στο εξωτερικό) και να είναι υπήκοος της χώρας από τη στιγμή της γέννησής του. Η στήριξη κάποιου κόμματος («χρίσμα») δεν αποτελεί υποχρεωτική προϋπόθεση, επιδιώχθηκε όμως από τους περισσότερους υποψηφίους για λόγους αναγνωρισιμότητας, οικονομικής υποστήριξης και προσβασιμότητας σε περισσότερες πολιτείες.
Μία από τις ιδιαιτερότητες του αμερικανικού εκλογικού συστήματος είναι ότι δεν αρκεί η πλήρωση των τυπικών προσόντων ή η υποστήριξη κάποιου κόμματος, ώστε να αναγράφεται κάποιος στα ψηφοδέλτια. Αφού ανακηρυχθούν οι προεδρικές υποψηφιότητες, κάθε πολιτεία μπορεί να θέσει δικά της επιμέρους κριτήρια - για παράδειγμα έναν ορισμένο αριθμό υπογραφών υποστήριξης από ντόπιους, κατάθεση χρηματικού ποσού, έγγραφη υποστήριξη από τοπικούς βουλευτές κτλ. Αυτό είναι εύκολο για όσους υποψηφίους στηρίζονται από μεγάλα κόμματα, αποτελεί όμως συχνά ανυπέρβλητο εμπόδιο για τους υπολοίπους. Υπήρξαν έτσι υποψήφιοι που δεν είχαν καμία πιθανότητα να εκλεγούν επειδή αναγράφονταν στα ψηφοδέλτια λίγων μόνο πολιτειών. Mόνο οι Ομπάμα και Μακέιν κάλυψαν τα κριτήρια συμμετοχής σε όλες τις πολιτείες, ενώ τέσσερις ακόμα μπόρεσαν να αναγράφονται σε πάνω από τριάντα.
Υποψηφιότητες
Τα μεγαλύτερα κόμματα (Δημοκρατικό, Ρεπουμπλικανικό) επέλεξαν τους υποψηφίους που στήριξαν μέσω προκριματικών εκλογών ανά πολιτεία, σε μια διαδικασία που διήρκεσε έξι μήνες. Επειδή τυπικά στις προκριματικές εκλογές δεν αποφασίζεται ποιος θα στηριχθεί ως υποψήφιος πρόεδρος, αλλά ποιοι θα σταλούν ως αντιπρόσωποι της περιοχής στην ειδική προεκλογική συνδιάσκεψη, οι υποψήφιοι αντιπρόσωποι δήλωναν από πριν ποιον θα υποστηρίξουν εάν εκλεγούν. Σε ειδικές συνδιασκέψεις δόθηκε το χρίσμα και από τα μικρότερα κόμματα, τα οποία όμως δε διεξήγαγαν προκριματικές εκλογές.
Δημοκρατικό Κόμμα
Ο γερουσιαστής από το Ιλινόι, Μπαράκ Ομπάμα, έλαβε το χρίσμα του Δημοκρατικού Κόμματος για την προεδρία, ύστερα από πολύ σκληρή εσωκομματική μάχη με την επίσης γερουσιαστή από τη Νέα Υόρκη και πρώην Πρώτη Κυρία, Χίλαρι Κλίντον. Ο Ομπάμα, επικράτησε λαμβάνοντας 17.535.458 ψήφους και 2.273 ψήφους από τα μέλη του Εθνικού Συνεδρίου των Δημοκρατικών του 2008.
Οι υπόλοιποι υποψήφιοι είχαν αποσυρθεί από τους πρώτους μήνες, λόγω κακών αποτελεσμάτων ή αδυναμίας να προσελκύσουν επαρκή χρηματοδότηση. Υπολογίζεται ότι ο Ομπάμα θα έλεγχε στη συνδιάσκεψη το 54% των αντιπροσώπων, ενώ η Κλίντον το 46%. Μπροστά σε αυτήν την πρόγνωση, η Κλίντον αποσύρθηκε και κάλεσε τους υποστηρικτές της να επικυρώσουν ομόφωνα την υποψηφιότητα Ομπάμα. Παρ' όλα αυτά υπήρξαν αντιπρόσωποι που επέμεναν να ψηφίζουν Κλίντον στη συνδιάσκεψη, με αποτέλεσμα η τελευταία να παρέμβει από μικροφώνου και να επιτύχει την εκλογή Ομπάμα δια βοής, σε μια κίνηση αβροφροσύνης προς τον ανθυποψήφιό της.
Ρεπουμπλικανικό Κόμμα
Ο γερουσιαστής από την Αριζόνα, Τζον Μακέιν, έλαβε το χρίσμα του Ρεπουμπλικανικού Κόμματος για την προεδρία, αφού επικράτησε λαμβάνοντας 9.902.797 ψήφους (66,2%) και 1.575 ψήφους από τα μέλη του Εθνικού Συνεδρίου των Ρεπουμπλικανών του 2008.
Στη συνδιάσκεψη εξελέγη σχεδόν ομόφωνα, αφού οι κυριότεροι ανθυποψήφιοί του - οι πρώην κυβερνήτες Μάικ Χάκαμπι (Αρκάνσας) και Μιτ Ρόμνεϊ (Μασαχουσέτη) - είχαν αποσυρθεί νωρίτερα, βλέποντας πως αδυνατούσαν να τον ανταγωνισθούν.
Επίσης η συνδιάσκεψη επικύρωσε την επιλογή της Κυβερνήτη της Αλάσκας, Σάρας Πέιλιν, ως συνυποψήφιας του Τζον Μακέιν και υποψήφιας του Ρεπουμπλικανικού Κόμματος για την αντιπροεδρία.
Ψηφοφορία
Κατά τα ειωθότα οι προεδρικές εκλογές ολοκληρώνονται την πρώτη Τρίτη του Νοεμβρίου, επί του προκειμένου στις 4 Νοεμβρίου 2008. Εδώ έγκειται άλλη μία ιδιαιτερότητα του αμερικανικού εκλογικού συστήματος: υπήρξαν πολιτείες όπου η ψηφοφορία είχε ξεκινήσει νωρίτερα, με πιο ακραία περίπτωση το Όρεγκον που ξεκίνησε στις 15 Οκτωβρίου, υποχρεωτικά όμως έπρεπε να ολοκληρωθεί την οριζόμενη ημέρα.
Η συμμετοχή στην ψηφοφορία ήταν προαιρετική και για να μπορεί κάποιος να ψηφίσει, έπρεπε να είναι άνω των 18 ετών. Εάν κάποιος θα ψήφιζε για πρώτη φορά, έπρεπε πρώτα να δηλωθεί στους εκλογικούς καταλόγους της πολιτείας του. Τη δήλωση αυτή μπορούσε να την κάνει είτε κατά μόνας, είτε σε συνεργεία δήμων, κομμάτων, οργανώσεων, που περιόδευαν στις γειτονιές κατά την προεκλογική περίοδο και συγκέντρωναν δηλώσεις. Επιβεβαιώνοντας τις προβλέψεις, η συμμετοχή νέων ψηφοφόρων στις εκλογές του 2008 ήταν η υψηλότερη των τελευταίων δεκαετιών, ιδιαίτερα σε κοινωνικές ομάδες όπως οι έγχρωμοι και οι ισπανόφωνοι, πολλοί εκ των οποίων στο παρελθόν ήταν αδιάφοροι για τις εκλογές. Κατά τις εκτιμήσεις των αναλυτών, όσοι ψήφισαν για πρώτη φορά ήταν η κρίσιμη μάζα που έγειρε την πλάστιγγα υπέρ του Ομπάμα. thumb|300px|right|Με μπλε χρώμα απεικονίζονται οι [[Πολιτείες των ΗΠΑ|πολιτείες που κέρδισε ο Ομπάμα και με κόκκινο όσες κέρδισε ο Μακέιν. Οι αριθμοί δείχνουν τους αντιπροσώπους που στέλνει κάθε πολιτεία στο Εκλεκτορικό Κολλέγιο.]] Αν και η ψηφοφορία διεξήχθη υποχρεωτικά σε εκλογικά τμήματα (με εξαίρεση την επιστολική ψήφο των κατοίκων εξωτερικού), δεν υπήρχε ενιαίο σύστημα εναπόθεσης της ψήφου. Κάθε πολιτεία ακολούθησε δικό της - κάλπη, διατρητικό μηχάνημα, ηλεκτρονικός υπολογιστής κτλ.
Εκλογικό σύστημα
Για την εκλογή του προέδρου δεν παίζει ρόλο το παναμερικανικό ποσοστό ενός υποψηφίου, αλλά ο αριθμός εκλεκτόρων που συγκεντρώνει. Πιο συγκεκριμένα, κάθε πολιτεία (ανάλογα με τον πληθυσμό της) διορίζει έναν αριθμό εκλεκτόρων στο παναμερικανικό «Εκλεκτορικό Κολλέγιο», ένα όργανο που συγκαλείται μόνο μια φορά ανά τετραετία και είναι τυπικά το μόνο αρμόδιο για να εκλέξει τον πρόεδρο και τον αντιπρόεδρο. Η κατανομή εκλεκτόρων γίνεται με όρους απόλυτου πλειοψηφικού συστήματος («ο πρώτος τα παίρνει όλα»). Δηλαδή στην πραγματικότητα ο λαός δεν ψηφίζει άμεσα για πρόεδρο, αλλά για εκλέκτορες που θα σταλούν στο Κολλέγιο: κάθε υποψήφιος πρόεδρος δήλωσε τα ονόματα των εκλεκτόρων του ανά πολιτεία και όπου βγήκε πρώτος, στάλθηκαν στο Κολλέγιο οι δικοί του εκλέκτορες.
Δεδομένου ότι ο συνολικός αριθμός μελών του Κολλεγίου είναι 538, πρόεδρος θα αναδεικνυόταν αυτός που θα νικούσε σε τόσες πολιτείες, ώστε να εξασφαλίσει 270 εκλέκτορες. Σε μια θεωρητική περίπτωση, κάποιος μπορούσε να συγκεντρώσει αυτόν τον αριθμό κερδίζοντας με διαφορά μιας ψήφου στις 11 μεγαλύτερες πολιτείες, ακόμη και εάν δε λάμβανε ούτε μία ψήφο στις υπόλοιπες. Τέσσερις φορές έως τώρα (1876, 1888, 2000, 2016) έχει εκλεγεί πρόεδρος όχι αυτός που κέρδισε σε παναμερικανικό επίπεδο, αλλά αυτός που ήλθε δεύτερος, διότι συγκέντρωσε μεγαλύτερο αριθμό εκλεκτόρων.
Αποτελέσματα
Ο Μπαράκ Ομπάμα κατέλαβε την πρώτη θέση τόσο στη λαϊκή ψήφο, συγκεντρώνοντας γενικό ποσοστό κοντά στο 53%, όσο και στο Κολλέγιο όπου διορίσθηκαν δικοί του εκλέκτορες σε ποσοστό 68%. Κυριάρχησε απόλυτα στo Διάδρομο BosWash (καταλαμβάνει το 2% της έκτασης των ΗΠΑ αλλά συγκεντρώνει το 1/6 του πληθυσμού), στις Μεγάλες Λίμνες και στις πολιτείες του Ειρηνικού (από μόνη της η Καλιφόρνια δίνει το 1/10 των εκλεκτόρων όλης της χώρας). Από την άλλη ο Μακέιν άντλησε υποστήριξη κυρίως από τη Ζώνη της Βίβλου και τις μεγάλες αλλά πολύ αραιοκατοικημένες αγροτικές κεντρικές πολιτείες.
Ο ακόλουθος πίνακας αναφέρει τα ανεπίσημα τελικά αποτελέσματα. Η επιβεβαίωσή τους θα γίνει από το Κογκρέσο στις αρχές του 2009, ταυτόχρονα με την επίσημη καταμέτρηση των επιστολικών ψήφων των μελών του Εκλεκτορικού Κολλεγίου.
Γεώργιος Παχυμέρης
Ο Γεώργιος Παχυμέρης (Νίκαια Μικράς Ασίας 1242 – Κωνσταντινούπολη, περ. 1310) ήταν λόγιος, θεολόγος, κληρικός, φιλόσοφος, ιστορικός και μαθηματικός με πλούσια εκκλησιαστική και πολιτική δράση και εκτεταμένο συγγραφικό έργο. Θεωρείται ένας από τους σημαντικότερους εκπροσώπους της Παλαιολόγειας Αναγέννησης στον τομέα των γραμμάτων και των επιστημών.
Βίος
Για τη ζωή του Παχυμέρη κύρια πηγή μας είναι ο έμμετρος επιτάφιος (100 στίχοι) του μαθητή του Μανουήλ Φιλή. Γεννήθηκε στη Νίκαια της Βιθυνίας, στη Μικρά Ασία. Οι γονείς του ήταν πρόσφυγες από την Κωνσταντινούπολη μετά την άλωση της Πόλης από τους Λατίνους Σταυροφόρους. Μετά την ανακατάληψη της Κωνσταντινούπολης από τους Ρωμαίους 1261 εγκαταστάθηκε εκεί και συνέχισε τις σπουδές του κοντά στον Γεώργιο Ακροπολίτη. Έλαβε από την Εκκλησία τον βαθμό του Διακόνου, το αξίωμα του Ιερομνήμονος και του Πρωτεκδίκου, ενώ από τον αυτοκράτορα τιμήθηκε με τον αξίωμα τού Δικαιοφύλακα. Αξιωματούχος του κράτους και στη συνέχεια του πατριαρχείου ο Παχυμέρης δίδασκε συγχρόνως και στο Πανδιδακτήριο της Κωνσταντινούπολης. Συνέχισε το ιστοριογραφικό έργο του δασκάλου του για την περίοδο 1261-1308 σε 13 βιβλία, που αποτελούν και τη μοναδική διεξοδική πηγή για την εποχή αυτή.
Εργογραφία
Η διαρκής επαφή του με την ανώτερη ηγεσία του Πατριαρχείου και της αυτοκρατορικής αυλής, καθώς και η διεκπεραίωση εκκλησιαστικών και κρατικών αποστολών αποτέλεσαν εξαιρετικές προϋποθέσεις για τη συγγραφή του πολυδιάστατου ιστορικού του έργου «Ρωμαϊκή Ιστορία», στο οποίο είναι κατά γενική αναγνώριση αντικειμενικός (ο ίδιος δηλώνει ότι: «Ιστορίας ψυχή η αλήθεια»). Έργα του είναι:
Εξωτερικοί σύνδεσμοι
Λήμμα «Γεώργιος Παχυμέρης» στην Εγκυκλοπαίδεια Μείζονος Ελληνισμού (σε μορφή PDF)
Κατηγορία:Βυζαντινοί ιστορικοί Κατηγορία:Ορθόδοξοι λόγιοι Κατηγορία:Νίκαια Βιθυνίας Κατηγορία:Βυζαντινοί φιλόσοφοι Κατηγορία:Βυζαντινοί του 13ου αιώνα Κατηγορία:Φιλόσοφοι του 13ου αιώνα Κατηγορία:Φιλόσοφοι του 14ου αιώνα
Γκρανβίλ
Η Γκρανβίλ είναι πόλη της Γαλλίας στην περιοχή της Νορμανδίας. Ανήκει στον Νομό Μανς (Manche) της πρώην περιφέρειας της Κάτω Νορμανδίας. Ο πληθυσμός της ανέρχεται σε 13.100 κατοίκους, οι οποίοι αποκαλούνται Γκρανβιγέ(ζ) (γαλλ. Granvillais, Granvillaises).
Θέση
Η πόλη είναι παραθαλάσσια και βρίσκεται στο δυτικό άκρη της "βάσης" της χερσονήσου Κοταντέν, στις εκβολές του μικρού ποταμού Μποσκ (Bosq) και στο ακρωτήριο Πουάντ ντυ Ροκ (Pointe du Roc, παλαιότερα ονομαζόταν Cap Lihou), το οποίο περικλείει το βόρειο τμήμα του κόλπου του Μον Σεν Μισέλ (Mont-Saint-Michel). Παρά το γεγονός ότι η πόλη διαθέτει λιμένα δεν υπάρχει τακτική ακτοπλοϊκή σύνδεση με την συστάδα νήσων Σωζύ (Iles Chausey), που απέχουν μόλις 72 ναυτ. μίλια ούτε με τα νησιά της Μάγχης, καθώς αυτή γίνεται από τους λιμένες του Σαιν-Μαλό και του Χερβούργου. Από τη Γκρανβίλ εκτελούνται μόνο δρομολόγια τουριστικών σκαφών προς αυτά τα νησιά.
Κλίμα
Λόγω της άμεσης γειτνίασής της με τη θάλασσα της Μάγχης, η πόλη έχει ωκεάνιο κλίμα. Λόγω της καλής της θέσης στον κόλπο του Μον Σεν Μισέλ προστατεύεται εν μέρει από τις θύελλες και τους ισχυρούς ανέμους που συχνά φυσούν στην περιοχή. Ο μέσος όρος θερμοκρασίας στην πόλη είναι 11,4ο C (μέγιστο 14,2ο C, ελάχιστο 8,6ο C)
Ιστορία
Η πόλη αρχικά δημιουργήθηκε ως οικισμός από τους Βίκινγκς. Ύστερα από την επικυριαρχία των Βίκινγκς, ο οικισμός περιήλθε στην κατοχή της οικογενείας Γκραν (Grant), από την οποία έλαβε το όνομά της (Gran(t)-Ville). Το 1066 ο Γουλιέλμος ο Κατακτητής ζήτησε την συνδρομή της οικογένειας στην εκστρατεία του κατά της Αγγλίας και, όταν αυτή επιτεύχθηκε, ο Γουλιέλμος σε αντάλλαγμα της αφοσίωσης των μελών της οικογένειας, της παραχώρησε τις γαίες γύρω από τον οικισμό. Το 1230, λόγω της έλλειψης αρσενικών απογόνων, η οικογένεια συνδέθηκε με αυτή του ηγεμόνα της Αργκούζ (Argouges) και της Γκρατό (Gratot), κοντά στην Κουτάνς, αν και ο ίδιος δεν κατοίκησε ποτέ στην Γκρανβίλ. Τον 14ο αιώνα οι Άγγλοι κατακτούν την Νορμανδία με εξαίρεση το Μον Σεν Μισέλ, το οποίο προσπαθούν να καταλάβουν με ορμητήριο τον λιμένα της Ζενέ (Genêts), ο οποίος τότε αποτελούσε το επίνειο της Αβράνς. Το 1410 διαπίστωσαν ότι η Ζενέ δεν ήταν πλέον ασφαλής και, το 1439, ο Σερ Τόμας Σκαλς (Sir Thomas Scalles) ανακαλύπτει το ακρωτήριο "Roque de Lihou" (το πρώτο όνομα της Γκρανβίλ), το αγοράζει από τον Ζαν της Αργκούζ και κατασκευάζει εκεί ένα οχυρό περικλεισμένο από τείχος. Ανέσκαψε, επίσης, μια τάφρο πλάτους επτά μέτρων και βάθους δεκαοκτώ, μέσα από την οποία κατεύθυνε τη ροή ενός μικρού ποταμού στο σημείο που αυτός συναντά τον Μποσκ, ενώ το άλλο άκρο της τάφρου συνενώθηκε με την θάλασσα. Με τον τρόπο αυτό η Γκρανβίλ έγινε ένα "νησί" μεγαλύτερο από το Μον Σεν Μισέλ. Το 1442 όμως οι υπερασπιστές του Μον Σεν Μισέλ κυνήγησαν τους Άγγλους και τους εξεδίωξαν από την περιοχή. Από μια επιστολή που απευθύνεται στον Σκαλς στις 26 Ιουλίου 1442, φαίνεται ότι οι Άγγλοι είχαν ανακαταλάβει την πόλη. Στις 8 Νοεμβρίου 1442, όμως, ο Λουί ντ'Εστουτβίλ (Louis d'Estouteville) την ανακατέλαβε με αιφνιδιασμό. Ο βασιλιάς Λουδοβίκος ο Ζ' κατανόησε αμέσως την στρατηγική σημασία της Γκρανβίλ, εξόπλισε την πόλη και απάλλαξε τους κατοίκους της από την καταβολή φόρων διορίζοντας παράλληλα τον Ζαν ντε Λορραίν (Jean de Lorraine) κυβερνήτη της. Το 1554 ο βασιλιάς Ερρίκος ο Β' ιδρύει το Ναυαρχείο της Γκρανβίλ. Το 1562 η πόλη δέχεται επίθεση από στρατεύματα των Διαμαρτυρομένων, οι οποίοι απαιτούν να τους παραδοθεί ο επίσκοπος της Κουτάνς Αρτύς ντε Κοσσέ (Artus de Cossé), που είχε καταφύγει σε αυτήν δραπετεύοντας από το Σαιν-Λο. Οι κάτοικοι αρνούνται και απωθούν τα προτεσταντικά στρατεύματα. Το 1574 η πόλη δέχεται νέες επιθέσεις, καθώς αποτελεί καταφύγιο για τους καθολικούς ιερωμένους.
Το 1635 ο Λουδοβίκος ΙΓ' ονομάζει την πόλη έδρα υποκομητείας και το 1692 η πόλη αποκτά τον πρώτο της Δήμαρχο, τον Λυκ Λε Μπουσέ ντε Γκαστινύ (Luc Le Boucher de Gastigny). Τρία χρόνια αργότερα, ο αγγλικός στόλος βομβαρδίζει την πόλη, χωρίς όμως αποτέλεσμα. Η Γκρανβίλ εξελίσσεται σε κέντρο της αλιείας της μουρούνας και ο βασιλιάς Λουδοβίκος ΙΔ' δίνει την άδεια στα αλιευτικά να αποκτήσουν και πολεμικό εξοπλισμό. Η πόλη διαθέτει 70 έως 80 εξοπλισμένα αλιευτικά επί συνόλου 110 που αλιεύουν στην Νέα Γη, ενώ 15 πλοίαρχοι προερχόμενοι από αυτήν, ανάμεσα στους οποίους ο Πλεβίλ Λε Πελλύ (Pléville Le Pelley), επονομαζόμενος "κουρσάρος με ξύλινο πόδι", γίνονται ναύαρχοι του γαλλικού στόλου. Η πόλη γίνεται έτσι το πρώτο αλιευτικό κέντρο στην βόρεια Γαλλία, αποσπώντας τον τίτλο ακόμη και από το Σαιν-Μαλό. Στην Άνω πόλη, όπου και βρίσκεται το ιστορικό κέντρο της Γκρανβίλ, δημιουργούνται ιδιαίτερα κτίσματα και αρχοντικά, κατοικίες των πλούσιων εφοπλιστών της πόλης. Όταν η αλιευτική δραστηριότητα αρχίζει να παρακμάζει, γύρω στα 1850, νέα δραστηριότητα έρχεται στο προσκήνιο: Η πόλη γίνεται θέρετρο και καθιερώνει την "κολυμβητική περίοδο", που προσελκύει πολλούς παραθεριστές. Νέα ώθηση στην δραστηριότητα αυτή δίνει η σιδηροδρομική σύνδεσή της με την υπόλοιπη Γαλλία, καθιερώνοντας συρμούς με την ονομασία "trains de plaisirs" (συρμοί διασκέδασης). Σε ένα από αυτά τα τρένα συνέβη και το σιδηροδρομικό ατύχημα στον σταθμό Μονπαρνάς του Παρισιού, στις 24 Οκτωβρίου 1895, όπου από λάθος των χειριστών και καθυστέρησης της λειτουργίας των φρένων πεπιεσμένου αέρα, η ατμομηχανή βγήκε από τον σταθμό και έπεσε στον παρακείμενο δρόμο, με μόνο θύμα μια μικροπωλητή που βρισκόταν στον δρόμο και φονεύθηκε από τα συντρίμμια του τοίχου του σταθμού.
Η Γκρανβίλ γίνεται, με αυτόν τον τρόπο, επί ένα τρίμηνο μικρογραφία μιας κομψής συνοικίας της γαλλικής πρωτεύουσας. Η αστικοποίησή της, εμπνευσμένη από μεγάλους Παρισινούς αρχιτέκτονες και βασισμένη στην παραθαλάσσια αρχιτεκτονική, της προσδίδει την σημερινή εικόνα της. Το 1911 κατασκευάζεται το Καζίνο (το οποίο είναι χαρακτηρισμένο ως ιστορικό μνημείο) και μεγάλα παραλιακά ξενοδοχεία, όπως το Ερμιτάζ (hôtel de l’Ermitage) καθώς και επαύλεις. Μια από αυτές αγοράστηκε, το 1905, από τον Μωρίς Ντιόρ, πατέρα του δεξιοτέχνη της μόδας Κριστιάν Ντιόρ, στην οποία γεννήθηκε ο Κριστιάν. Το 1912 η πόλη αποκτά γήπεδο γκολφ δημιουργημένο από τον μεγαλύτερο αρχιτέκτονα παρόμοιων κατασκευών της προπολεμικής περιόδου.
Σημερινή εικόνα
Αξιομνημόνευτα είναι επίσης τα φεστιβάλ που διεξάγονται στην πόλη, όπως αυτό του Καρναβαλιού τον Φεβρουάριο, διάσημο για τον αυθορμητισμό του και το καυστικό πνεύμα του και το Φεστιβάλ "Les Sorties de Bain" με καλλιτεχνικά δρώμενα στους δρόμους της πόλης. Ο Δήμος προσπαθεί να εντάξει την Γκρανβίλ στην ομάδα πόλεων Τέχνης και Ιστορίας (Ville et Pays d’Art et d’Histoire) και έχει αναλάβει ποικίλες δράσεις, προκειμένου να υποστηρίξει την αίτηση ένταξης.
Βήτα Κριού
Ο β (βήτα) Κριού (Beta Arietis, β Ari), γνωστός και με το ιδιαίτερο όνομα Σαρατάν (Sharatan) ή Σερατάν (Sheratan) είναι ο δεύτερος σε φωτεινότητα (όπως φαίνεται από τη Γη) αστέρας του ζωδιακού αστερισμού Κριού, μετά τον Χαμάλ. Είναι εύκολα ορατός με γυμνό μάτι από την Ελλάδα τις χειμωνιάτικες νύχτες. Βρίσκεται στο δυτικό μέρος του Κριού, 1,5 μοίρα περίπου βόρεια του γ Κριού και 4 μοίρες από τον Χαμάλ. Ο Σαρατάν συμβολίζει το δεύτερο κέρατο του κριαριού που απεικονίζει ο αστερισμός. Είναι διπλό αστρικό σύστημα.
Ονομασίες
Οι παραδοσιακές ονομασίες Sheratan, Sharatan και Sheratim από το Al Sharatan, προέρχονται από την αραβική λέξη الشراطان (aš-šarāţain), που μεταφράζεται ως «τα δύο σημεία» (δυϊκός αριθμός), μία αναφορά στο γεγονός ότι πριν από δυόμισυ ως τρεις χιλιάδες χρόνια ο αστέρας σημείωνε το εαρινό σημείο μαζί με τον γ Κριού. Το 2016 η Διεθνής Αστρονομική Ένωση οργάνωσε μια ομάδα εργασίας επί των ονομάτων των αστέρων (IAU Working Group on Star Names, WGSN) προκειμένου να επισημοποιήσει ιδιαίτερα ονόματα για αστέρες. Στις 21 Αυγούστου 2016 η WGSN ενέκρινε το όνομα Sheratan για τον β Κριού.
Στην αρχαία κινεζική αστρονομία η λέξη 婁宿 (Lóu Su), που σημαίνει «δεσμός», αναφέρεται σε έναν μικρό αστερισμό που αποτελείτο από τους αστέρες β, γ και α Κριού. Ο ίδιος ο β ήταν λοιπόν γνωστός ως 婁宿一 (Lóu Su yī), δηλαδή ο Πρώτος (αστέρας) του Δεσμού.
Αστροφυσικά χαρακτηριστικά
Ο β Κριού έχει μετρημένη παράλλαξη 0,0547 δευτερόλεπτο της μοίρας, που αντιστοιχεί σε απόσταση 59,6 ± 0,8 ετών φωτός από τη Γη. Είναι φασματοσκοπικώς διπλός αστέρας, δηλαδή αποτελείται στην πραγματικότητα από δύο αστέρες που περιφέρονται περί το κοινό κέντρο μάζας τους, τόσο κοντά ο ένας στον άλλο, ώστε δεν διαχωρίζονται ακόμα και με τη μεγαλύτερη μεγέθυνση που μπορεί να επιτύχει ένα τηλεσκόπιο χωρίς ειδικές μεθόδους. Αυτό το πέτυχε το Αστρικό Συμβολόμετρο Mark III στο Αστεροσκοπείο του όρους Γουίλσον. Οι δύο αστέρες συμπληρώνουν μία πλήρη περιφορά κάθε 107 γήινες ημέρες, ενώ οι τροχιές τους είναι πολύ ελλειπτικές (μεγάλης εκκεντρότητας, e = 0,90). Το επίπεδο της τροχιάς σχηματίζει γωνία 45 μοιρών περίπου με την ευθεία που συνδέει τη Γη με το σύστημα.
Ο μεγαλύτερης μάζας αστέρας, ο β Ari A, είναι νάνος αστέρας της Κύριας ακολουθίας με μάζα 2,34 ± 0,10 φορές τη μάζα του Ήλιου και δείκτη χρώματος B−V = +0,142 (λευκό χρώμα). Η θερμοκρασία της επιφάνειάς του ανέρχεται σε 9.000 Κ περίπου, ενώ έχει απόλυτη λαμπρότητα που αντιστοιχεί σε απόλυτο μέγεθος +1,55, δηλαδή 23 φορές μεγαλύτερη της ηλιακής. Η ηλικία του εκτιμάται σε 300 εκατομμύρια γήινα έτη περίπου.
Το φάσμα του μικρότερου αστέρα, του β Ari B, δεν έχει προσδιορισθεί, αλλά με βάση τη μάζα του, που είναι 1,34 ± 0,07 φορά η μάζα του Ήλιου, πρέπει να έχει φασματικό τύπο από F5 III–V μέχρι G0 V. Είναι σχεδόν 4 μεγέθη αμυδρότερος του β Ari A, οπότε το φως του συστήματος κυριαρχείται από το φως του κύριου αστέρα. Ειδικότερα, με απόλυτη λαμπρότητα περίπου 30% μεγαλύτερη της ηλιακής, είναι αρκετά παρόμοιος αστέρας με τον Ήλιο μας, αν και θερμότερος. Καθώς ο κύριος αστέρας του συστήματος θα εξελίσσεται σε ερυθρό γίγαντα, αναμένεται να αρχίσει μεταφορά μάζας από αυτόν προς τον δευτερεύοντα αστέρα.
Το σύστημα, που πλησιάζει τη Γη και το Ηλιακό Σύστημα με ταχύτητα 1,9 χιλιόμετρο ανά δευτερόλεπτο (6.800 χιλιόμετρα την ώρα), έχει παρατηρηθεί με το Διαστημικό τηλεσκόπιο Σπίτζερ για τη διερεύνηση της υπάρξεως περίσσεια υπερύθρου στο φως του, ωστόσο δεν ανιχνεύθηκε κάτι τέτοιο.
Εξωτερικοί σύνδεσμοι
Κατηγορία:Αστέρες κύριας ακολουθίας τύπου A Κατηγορία:Αστέρες κύριας ακολουθίας τύπου G Κατηγορία:Κριός (αστερισμός)
Νοεροί υπολογισμοί
Οι νοεροί υπολογισμοί είναι μαθηματικές πράξεις που εκτελούνται μόνο με το νου χωρίς τη βοήθεια κανενός εργαλείου. Μπορούν να χρησιμοποιηθούν σε πολλές περιπτώσεις της καθημερινής ζωής αλλά και της επιστήμης και για έλεγχο των αποτελεσμάτων των υπολογιστών. Από το 2004 έχει καθιερωθεί ένα παγκόσμιο πρωτάθλημα νοερών υπολογισμών. Ο νικητής του πρόσφατου διαγωνισμού υπολόγισε νοερά ακριβώς την 13η ρίζα ενός 200-ψήφιου αριθμού σε χρόνο 1΄ και 28΄΄.
Υπάρχουν διάφορες μέθοδοι για εκτέλεση νοερών υπολογισμών, όπως φαίνεται στη παρατιθέμενη βιβλιογραφία. Στη παρούσα μελέτη παρουσιάζονται ορισμένες τεχνικές οι οποίες αναλύονται με πλήθος παραδειγμάτων ώστε να γίνονται κατανοητές από τον κάθε ενδιαφερόμενο. Με τη βοήθεια ορισμένων βασικών μαθηματικών ισοτήτων π.χ. των ταυτοτήτων ή κάποιων κατάλληλων μετασχηματισμών, μπορούμε γρήγορα και με ακρίβεια να εκτελούμε υπολογισμούς, οι οποίοι με τις γνωστές συμβατικές μεθόδους φαίνονται δύσκολο ή και αδύνατο να εκτελεστούν νοερά. Εν συνεχεία, χρησιμοποιώντας ορισμένους απομνημονευμένους αριθμούς-κλειδιά μετατρέπουμε  κάθε αριθμό – οσοδήποτε μεγάλο – στην αντίστοιχη δεκαδική δύναμη του 10 κατά προσέγγιση, εργαζόμαστε με ευκολία μόνο στον εκθέτη του αριθμού και με τον τρόπο αυτό είμαστε σε θέση να εκτελούμε με σχετική ευκολία νοερούς υπολογισμούς με τεράστιους αριθμούς.
Μαθηματικές ταυτότητες
Ταυτότητα (α + β)2 = α2 + 2αβ + β2
Εφόσον κάθε αριθμός μπορεί να εκφραστεί ως άθροισμα δύο άλλων αριθμών, μπορούμε να εκμεταλλευτούμε την παραπάνω ταυτότητα και να υπολογίζουμε με ευκολία αριθμούς πολύ μεγαλύτερους του 10 υψωμένους στο τετράγωνο.
Παράδειγμα 1.
Τετράγωνα των αριθμών 25, 62, 107, 315
Λύση:
252 = (20 + 5)2 = 202 + 2x20x5 + 52 = 400 + 200 + 25 = 625
622 = (60 + 2)2 = 602 + 2x2x60 + 22 = 3600 + 240 + 4 = 3844
1072 = (100 + 7)2 = 1002 + 2x100x7 + 72 =  10000 + 1400 + 49 = 11449
3152 = (300 + 15)2 =  3002 + 2x15x300 + 152 =  90000 + 9000 + 225 = 99225
(Σημείωση: για 152 βλ. πίνακα 1).
Τα τετράγωνα των αριθμών 11-19 παρατίθενται στον πίνακα 1. Συνιστάται η απομνημόνευσή τους, ειδάλλως αυτά μπορούν να υπολογιστούν γρήγορα με την ίδια διαδικασία  σύμφωνα με τα παραπάνω.
Πίνακας 1: Τετράγωνα των αριθμών 11-19.
112 =  (10 + 1)2  = 121
122 =  (10 + 2)2  = 144
142 =  (10 + 4)2  = 196
152 =  (10 + 5)2  = 225
162 =  (10 + 6)2  = 256
172 =  (10 + 7)2  = 289
182 =  (10 + 8)2  = 324
192 =  (10 + 9)2  = 361
Παράδειγμα 2.
Τετράγωνα των δεκαδικών αριθμών 12.5 και 100.7
Λύση:
12.52 = (12 + 0.5)2 = 122 + 2x0.5x12 + 0.52 = 144 + 12 + 0.25 = 156.25
100.72 = (100 + 0.7)2 = 1002 +2x0.7x100 + 0.72 = 10000 + 140 + 0.49 = 10140.49
Ταυτότητα (α – β)2 = α2 – 2αβ + β2
Μπορούμε να γράψουμε έναν αριθμό σαν διαφορά δύο άλλων αριθμών, τα τετράγωνα των οποίων είναι γνωστά ή μπορούν εύκολα να υπολογιστούν.
Παράδειγμα 3.
Τετράγωνα των 29, 78, 145 και 99.83
Λύση:
292 = (30 – 1)2 = 302 – 2x1x30 + 12 = 900 - 60 + 1 = 841
1452 = (150 – 5)2 = 1502 - 2x5x150 +52 = 22500 – 1500 + 25 = 21025
99.832 = (100 – 0. 17)2 = 1002 - 2x0.17x100 + 0.172 = 10000 – 34 + 0.0289 = 9966.0289
Ταυτότητα (α – β)(α + β) = α2 – β2
Με τη βοήθεια αυτής της ισότητας μπορούμε να  εκτελέσουμε ταχύτατα πολλαπλασιασμό διάφορων αριθμών.
Παράδειγμα 4.
Εκτέλεση πολλαπλασιασμών των 27x33, 34x46, 115x125 και 98.7x101.3
Λύση:
27x33 = (30 – 3)(30 + 3) = 302 – 32 = 900 – 9 = 891
115x125 = (120 - 5)(120 + 5) = 1202 – 52 = 14400 – 25 = 14375
98.7x101.3 = (100 – 1.3)(100 + 1.3) = 1002 – 1.32 = 10000 – 1.69 = 9998.31
(Σημείωση: 1.32 ισούται με 132 διαιρούμενο δια 100,  πίνακας 1).
'''Ταυτότητα (α + β)(α + γ) = α2 + (β + γ)α + βγ '''
Παράδειγμα 5.
Λύση:
907x908 = (900 + 7)(900 + 8) = 9002 + (7+8)x900 + 7x8 = 810000 + 1350 + 56 = 811406
100.7x100.8 = (100 + 0.7)(100 + 0.8) = 1002 + (0.7+0.8)x100 + 0.7x0.8 = 10000 + 150 + 0.56 = 10150.56
Πολλαπλασιασμοί
Πολλαπλασιάζοντας διπλανούς αριθμούς
Εάν οι προς πολλαπλασιασμό αριθμοί είναι διπλανοί, μπορούμε να βρούμε το τετράγωνο του ενός αριθμού και να προσθέσουμε ή να αφαιρέσουμε κατάλληλα.
Παράδειγμα 6.
Εστω οι πολλαπλασιασμοί 13x14 και 13x15
Λύση:
13x14 = 132 + 1x13 = 169 + 13 = 182
ή
13x14 = 142 – 1x14 = 196 – 14 = 182
13x15 = 132 + 2x13 = 169 + 26 = 195
13x15 = 152 - 2x15 = 225 – 30 = 195
Πολλαπλασιάζοντας επί 10 ή 100 είναι πολύ εύκολο. Αρκεί να προσέξουμε εάν ένας τέτοιος κατάλληλος μετασχηματισμός - απλοποίηση μπορεί να εφαρμοστεί.
Παράδειγμα 7.
Εστω οι πολλαπλασιασμοί 52x97, 11x5x8x2 και 30x25x8x4
Λύση:
52x97 = 52x(100 – 3) = 5200 – 156 = 5044
11x5x8x2 = 11x8x10 = 88x10 = 880
Πράξεις με μεγάλους αριθμούς
Μια νέα προσεγγιστική μέθοδος παρουσιάζεται εδώ για νοερές πράξεις με μεγάλους έως τεράστιους αριθμούς π.χ. εύρεση εκθετικών, δυνάμεων, λογαρίθμων, ριζών και εκτέλεση πολλαπλασιασμών ή διαιρέσεων.
Τα απαραίτητα βήματα της όλης διαδικασίας είναι:
α.	Γραφή του αριθμού σε επιστημονική σημειογραφία.
β.	Μετατροπή των συντελεστών σε δεκαδικές δυνάμεις του 10 με τη βοήθεια του πίνακα 2.
γ.	Εκτέλεση πράξεων στον εκθέτη.
Ο πίνακας 2 δίνει τις δεκαδικές δυνάμεις του 10 και τους αντίστοιχους αριθμούς. Με τη βοήθεια των αριθμών αυτών κάθε αριθμός - όσονδήποτε μεγάλος - μπορεί κατά προσσέγγιση να μετατραπεί σε δεκαδική δύναμη του 10 για εύκολες εκτελέσεις νοερών υπολογισμών. Οι παρατιθέμενοι αριθμοί του πίνακα 2 είναι αριθμοί – κλειδιά και πρέπει να απομνημονευτούν.
100,1 =  1.258
100,2 =  1.584
100,3 =  1.995
100,4 =  2.511
100,5 =  3.162
100,6 =  3.981
100,7 =  5.011
100,8 =  6.309
Για παράδειγμα, η επιστημονική σημειογραφία του αριθμού 125812 είναι 1,25812x105. Μια καλή προσέγγιση του αριθμού αυτού είναι 1,258x105. Σύμφωνα με τον πίνακα 2, ο συντελεστής 1,258 αντιστοιχεί στη δεκαδική δύναμη 100.1. Επομένως ο δεδομένος αριθμός μπορεί κατά προσέγγιση να γραφτεί ως δεκαδική δύναμη:
100.1 x 105 = 105,1.
'''Υψώνοντας μεγάλους αριθμούς στη ν-στή   δύναμη '''
Ακολουθώντας τη παραπάνω διαδικασία μπορούμε απεριόριστα να υψώσουμε μεγάλους αριθμούς σε οποιαδήποτε δύναμη.
Παράδειγμα 8.
2η, 3η, 11η και 20η δύναμη του 6-ψήφιου αριθμού 630912
Λύση:
630912 = 6.30912x105 ≈ 6,309x105 = 100,8 x 105 = 105,8
επομένως
6309122 = (105,8)2 = 1011,6 = 100,6x1011 = 3,981x1011
6309123 = (105,8)3 = 1017,4 = 100.4 x 1017 = 2,511x1017
63091211 = (105,8)11 = 1063,8 = 100,8 x1063 = 6,309x1063
63091220 = (105,8)20 = 10116
Παράδειγμα 9.
Νοερός υπολογισμός της 10ης δύναμης του 15-ψήφιου αριθμού 158412554712399
158412554712399 = 1.58412554712399x1014 ≈ 1,584x1014 = 100,2x1014 = 1014,2
και
15841255471239910 = (1014,2)10 = 10142
(Σημείωση: Οι αριθμοί 63091220 = 10116 και 15841255471239910  = 10142  είναι τόσο μεγάλοι που ξεπερνούν τα όρια λειτουργίας του υπολογιστή τσέπης. Οι γνωστοί υπολογιστές τσέπης αδυνατούν να εκτελέσουν πράξεις με αριθμούς > 10100.  Στους νοερούς υπολογισμούς δεν υπάρχουν όρια).
Φλάσινγκ Μέντοους
thumb|right|325px|Μια άποψη του Πάρκου Φλάσινγκ Μέντοους με τη [[Unisphere]] Το Πάρκο Φλάσινγκ Μέντοους (αγγλ. Flushing Meadows Park), επισήμως Πάρκο Φλάσινγκ Μέντοους-Κορόνα (Flushing Meadows–Corona Park) και συνήθως αναφερόμενο απλώς ως «Φλάσινγκ Μέντοους», είναι δημόσιο πάρκο στο βόρειο μέρος του Κουίνς της πόλεως της Νέας Υόρκης. Τα όριά του είναι ο Διαπολιτειακός Αυτοκινητόδρομος I-678 (ως Van Wyck Expressway) στα ανατολικά, ο Grand Central Parkway στα δυτικά, ο όρμος Φλάσινγκ (Flushing Bay) στα βόρεια και η λεωφόρος Γιούνιον Τέρνπάικ (Union Turnpike) στα νότια. Το Φλάσινγκ Μέντοους είναι το τέταρτο μεγαλύτερο δημόσιο πάρκο της Νέας Υόρκης, έχοντας συνολική έκταση 3.630 στρέμματα (μεγαλύτερο από το Σέντραλ Παρκ). Διεθνώς είναι γνωστότερο για τη διεξαγωγή, στο εκεί ευρισκόμενο «Εθνικό Κέντρο Αντισφαιρίσεως Μπίλι Τζην Κινγκ» (USTA Billie Jean King National Tennis Center), του Αμερικανικού «Όπεν», που είναι η μία από τις 4 κορυφαίες ετήσιες διοργανώσεις τένις στον κόσμο («γκραν σλαμ»). Το μεγάλο Γήπεδο Άρθουρ Ας του Κέντρου είναι το μεγαλύτερο γήπεδο τένις στον κόσμο, με χωρητικότητα 23.200 θεατών.
Νοεροί υπολογισμοί
Παράδειγμα 9.
Εξαγωγή ριζών.
Φλάσινγκ Μέντοους
Ιστορία
Μέχρι τον 19ο αιώνα η τοποθεσία ήταν ένας υγρότοπος δημιουργημένος από τον ποταμό Φλάσινγκ, ο οποίος τη διασχίζει στη διεύθυνση βορρά-νότου. Την πρώτη δεκαετία του 20ού αιώνα έγινε χωματερή για αποκαΐδια, καθώς τότε βρισκόταν τόσο μακριά από τις ανεπτυγμένες περιοχές της Νέας Υόρκης, ώστε να θεωρείται σχεδόν χωρίς αξία. Ο επίτροπος πάρκων του Δήμου Ρόμπερτ Μόουζες ήταν ο πρώτος που συνέλαβε την ιδέα της δημιουργίας ενός μεγάλου πάρκου στο Φλάσινγκ Μέντοους, τη δεκαετία του 1920, ως μέρος ενός συστήματος πάρκων στο ανατολικό Κουίνς. Το πάρκο τελικώς δημιουργήθηκε ως η θέση της Παγκόσμιας Εκθέσεως της Νέας Υόρκης το 1939 και φιλοξένησε και την Παγκόσμια έκθεση της Νέας Υόρκης το 1964. Μετά το 1964 το πάρκο αφέθηκε στην εγκατάλειψη, παρά το ότι έχουν γίνει κάποιες αναβαθμίσεις μετά το 1990.
Νοεροί υπολογισμοί
Παράδειγμα 9.
Για εξαγωγή τετραγωνικών, κυβικών ή υψηλοτέρων ριζών οσωνδήποτε μεγάλων αριθμών ακολουθούμε παρόμοια διαδικασία με τη βοήθεια του πίνακα 2, όπως στη προηγούμενη παράγραφο.
Φλάσινγκ Μέντοους
Ιστορία
Το πάρκο διατηρεί μεγάλο μέρος της διαμορφώσεως από την Παγκόσμια έκθεση του 1939. Υπάρχουν αρκετές εγκαταστάσεις στο εσωτερικό του που αποτελούν και αξιοθέατα: Το γήπεδο μπέιζμπολ Σίτι Φηλντ (έδρα της ομάδας Νιου Γιορκ Μετς), το μουσείο Μέγαρο Επιστήμης της Νέας Υόρκης, το Μουσείο του Κουίνς, ο Ζωολογικός Κήπος του Κουίνς, η Unisphere και το Περίπτερο της Πολιτείας της Νέας Υόρκης στην Παγκόσμια έκθεση του 1964. Ο ποταμός Φλάσινγκ συνεχίζει να ρέει μέσα από το πάρκο και δύο μεγάλες λίμνες, η Μέντοου και η Γουίλοου, καταλαμβάνουν αρκετή από τη νότια έκτασή του.
Νοεροί υπολογισμοί
Παράδειγμα 10.
Τετραγωνική ρίζα του 12-ψήφιου αριθμού 398122558833
Λύση:
Φλάσινγκ Μέντοους
Ιστορία
Το πάρκο ανήκει και συντηρείται από το Τμήμα Πάρκων και αναψυχής του Δήμου της Νέας Υόρκης. Ιδιωτικοί μη κερδοσκοπικοί σύλλογοι, όπως το Flushing Meadows–Corona Park Conservancy και η Συμμαχία για το Πάρκο Φλάσινγκ Μέντοους-Κορόνα, παρέχουν πρόσθετους πόρους, υπηρεσίες και υποστήριξη.
Νοεροί υπολογισμοί
Παράδειγμα 10.
398122558833 ≈ 3,981x1011 = 100,6x1011 = 1011.6 και 3981225588331/2 = (1011,6)1/2 = 105,8 = 100,8x105 = 6,309x105
Παράδειγμα 11.
5η ρίζα του 21-ψήφιου αριθμού 316211250077446688222
Φλάσινγκ Μέντοους
Ετυμολογία
Το πάρκο ονομάσθηκε από τις γειτονικές συνοικίες Φλάσινγκ και Κορόνα, οι οποίες χωρίζονται από το πάρκο. Το όνομα «Φλάσινγκ» είναι παραφθορά της ονομασίας του λιμένα Βλίσινγιεν της Ολλανδίας.
Νοεροί υπολογισμοί
Παράδειγμα 11.
Λύση:
316211250077446688222 ≈ 3,162x1020 = 100,5x1020 = 10 20.5
Φλάσινγκ Μέντοους
Εξωτερικοί σύνδεσμοι
Φλασινγκ Μεντοους
Νοεροί υπολογισμοί
Παράδειγμα 11.
Πολλαπλασιασμός - διαίρεση
Μπορούμε να εκτελούμε νοερά πράξεις πολλαπλασιασμού και διαίρεσης με μεγάλους αριθμούς σύμφωνα με τη προαναφερθείσα διαδικασία  και τη βοήθεια του πίνακα 2.
Παράδειγμα 12.
Πολλαπλασιασμός 1258 επί 7943 και διαίρεση 5011000 δια 1584
Λύση:
1584x7943 = 1,584x103x7.943x103 = 100,2x103x100,9x103 = 107,1 = 100.1x107 = 1,258x107
και
5011000 / 1584 = 5,011x106 / 1,584x103 = 100,7x106 / 100,2x103 = 106,7 / 103,2 = 103,5 = 100,5x103 = 3,162x103
Λογάριθμοι
Ο δεκαδικός λογάριθμος κάθε αριθμού είναι ο εκθέτης της δύναμης του 10 του αντίστοιχου αριθμού π.χ.
100 = 102 => log100 = log 102 = 2
Παράδειγμα 13.
Λογάριθμοι των 794301100 και 45112233
log794301100 ≈ log(7,943x108) = log(100,9x108) = log108,9 = 8,9
log45112233 ≈ log(4,511x107) ≈ log(100.65x107) = log 107,65 = 7,65
(Σημείωση: ο αριθμός 4.511 βρίσκεται περίπου στο μέσο μεταξύ  3.981 (=100.6)  και  5.011 (=100.7), επομένως αντιστοιχεί κατά προσέγγιση σε 100.65,  βλ. πίνακα 2).
Βιβλιογραφία και άλλες σημειώσεις
Κατηγορία:Αριθμητική
Άγιος Γεώργιος Βορειοδυτικά
Ο Άγιος Γεώργιος Βορειοδυτικά (αγγλικά: Saint George North West) είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Γεωργίου. Πρωτεύουσα πόλη είναι το Μπωσεζούρ.